
" Családon belüli erőszak rendőrszemmel"

Napjaink egyik legfontosabb társadalmi problémájáról, a családon belüli erőszakról nincs mindenki által elfogadott meghatározás, ugyanakkor ennek a társadalmi jelenségnek az ismer-tetőjegyei alapján egyértelműen behatárolható ez az erőszak-típus. Legfontosabb eleme, hogy a bántalmazott és a bántalmazó mindig ismerik egymást, általában családi vagy intim viszony kapcsolja össze őket. Másik jellemzője az erőszakos magatartás, annak kísérlete vagy előké-szület a megtételére a bántalmazó részéről. Az erőszak általános volta és a családi erőszak között sok hasonlóság és számottevő különbség található. Az előbbi esetben két vagy több személy azonos hatalommal és érdekérvényesítő lehetőséggel, eszközökkel áll szemben egy-mással, míg a családon belüli erőszak esetében az életkori és nemi meghatározottságok egyen-lőtlenségi helyzetet teremtenek.
Dolgozatomban a családon belüli erőszak kérdésének rendőri megítélését teszem közzé. Rendőrszemmel az emberek máshogy vélekednek, inkább bele látnak olyan dolgokba, ame-lyekbe a hétköznapi ember sosem. Többet látnak, éreznek és főleg tapasztalnak s tesznek az ügy érdekében az átlagnál, mintha minden probléma a sajátjuk lenne.
A gyermekkorban elszenvedett vagy megtapasztalt szülői bántalmazás növeli az esélyét an-nak, hogy amikor a gyerek felnő, saját társadalmi kapcsolataiban agresszívan fog viselkedni. Az anyagiak, a státusz, elismertség ugyancsak konfliktusforrás és erőszak kiinduló pontja lehet. Okozója lehet az erőszaknak a társadalmi példa, a hatékony külső kontroll hiánya, az intim erőszak, az elváró szubkultúra vagy ezen felül még más, az egyéni psziché működésé-nek körébe tartozó jellemzők egyaránt. E szerint az elmélet szerint tehát, aki, amit lát gyer-mekkorában, amit elszenved, olyanná válik felnőttkorában. A rendszerelmélet szerint a csa-ládtagok elleni erőszak nem valami patológia következménye, hanem a család, mint társadal-mi rendszer működéséből következik.
A családon belüli erőszak rendőri megítélésnek vizsgálatát három – 1-1 alföldi, budapesti és dunántúli – kapitányság személyi állománya körében végeztem el kérdőíves módszerrel – 33 kérdés 5 blokkban –, minden szolgálati ágból voltak válaszadók, a tervnek megfelelően leg-többen a legnagyobb rálátással rendelkező közrendvédelmi állományból.



